
Varaždin, 25. rujna 2025. godine
Z A P I S N I K
Sa 57. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 25. rujna 2025. godine s početkom u 16:15 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Andreja Tomašek, predstavnica osnivača, predsjednica Upravnog vijeća,
1. Krešimir Grđan, predstavnik osnivača,
1. Maja Hrešć, predstavnica osnivača,
1. Draženka Vincek Mišak, predstavnica radnika visokoškolske spreme,
1. Maja Jagec, predstavnica radnika,
Predsjednica utvrđuje kako postoji kvorum za pravovaljano odlučivanje Upravnog vijeća,
Predsjednica Upravnog vijeća utvrđuje da su odsutni: ravnatelj Ustanove Mirko Magić.
Također konstatira da su sjednici nazočni i mr.sci. Maja Šegović, zamjenica ravnatelja, Slavica Čelar, predsjednica Stručnog vijeća Ustanove, Vlasta Tuđa, voditeljica računovodstva Ustanove i zapisničar Matija Hlad, savjetnik (pravnik).
Predsjednica daje na raspravu predloženi dnevni red:
1. Verifikacija Zapisnika sa 56. sjednice Upravnog vijeća od 29. kolovoza 2025. godine
Referent: Andreja Tomašek, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. srpnja 2025. godine 
Referent: Vlasta Tuđa, voditeljica računovodstva,
3. Donošenje Odluke o odobrenju zapošljavanja farmaceutskog tehničara (m/ž) na neodređeno 
Referent: Mirko Magić, ravnatelj,
4. Razno.
Predloženi dnevni red je prihvaćen jednoglasno.




TOČKA 1. DNEVNOG REDA
Verifikacija Zapisnika sa 56. sjednice Upravnog vijeća od 29. kolovoza 2025. godine
Referent: Andreja Tomašek, predsjednica;
	Predsjednica poziva članove da iznesu primjedbe. 
Predsjednica zatvara raspravu te otvara glasanje.
Zapisnik sa 56. sjednice je verificiran jednoglasno.
TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. srpnja 2025. godine 
Referent: Vlasta Tuđa, voditeljica računovodstva,
Predsjednica daje riječ gđi Vlasti Tuđi, koja će referirati toč 2. dnevnog reda. 
Financijsko izvješće Ljekarne Varaždinske županije za razdoblje 01.01. – 31.07.2025.  godine sastavljeno je prema odredbama Zakona o računovodstvu  i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni: 
· Ukupni prihodi                        	 	13.519.170,71 €
· Ukupni rashodi                         		12.816.478,36 €
· Višak prihoda nad rashodima        	      702.692,35 €
	U usporedbi s istim razdobljem prethodne godine, ukupni prihodi veći su za 41,98%, dok su ukupni rashodi veći za 42,42 %. Kod tumačenja ovih indeksa treba uzeti u obzir da u promatranom razdoblju posluje ukupno 19 ljekarničkih jedinica, dok ih je u istom razdoblju prošle godine bilo 16. S danom 01.07. povećao se broj ljekarni jer je iz zakupa vraćena ljekarna u Vidovcu. 
Zbog nedostatka magistara farmacije, pojedine ljekarne bile su povremeno zatvarane ili rade skraćeno što je utjecalo na pad prometa. Pregled usporedbe realiziranog prometa po jedinicama u periodu siječanj-srpanj 2025. godine u odnosu na isti period prethodne godine, prikazan je u sljedećoj Tablici (podaci u iskazani u EUR-ima):
Sve ljekarne koje imaju indeks ispod 100 povremeno su zatvarane ili nisu radile puno radno vrijeme.
Na kraju promatranog razdoblja broj zaposlenih je bio 85, dok ih je u prethodnoj godini bilo 81.

Predsjednica se zahvaljuje i otvara raspravu. 
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje od 1. siječnja 2025. godine do 31. srpnja 2025. godine.
TOČKA 3. DNEVNOG REDA
Donošenje Odluke o odobrenju zapošljavanja farmaceutskog tehničara (m/ž) na neodređeno 
Referent: mr.sci. Maja Šegović, zamjenica ravnatelja
Predsjednica daje riječ mr.sci. Maji Šegović, zamjenici ravnatelja.
Navodi kako je potrebno zaposliti jednog farmaceutskog tehničara (m/ž) na neodređeno iz razloga odlaska dosadašnje radnice u starosnu mirovinu. Radi osiguranja nesmetanog rada u Ljekarni Varaždinske toplice potrebno je zaposliti osobu na predmetnom radnom mjestu.
Predsjednica se zahvaljuje i otvara raspravu. Predsjednica zatvara raspravu te otvara glasanje.
Upravno vijeće jednoglasno donosi Odluku o odobrenju zapošljavanja farmaceutskog tehničara (m/ž) na neodređeno.
Za točku razno nema prijavljenih. Predsjednica zaključuje sjednicu u 16:30 sati.

	Zapisničar:
Matija Hlad, mag.iur.
	Predsjednica Upravnog vijeća
Ljekarne Varaždinske županije
Andreja Tomašek

Fil.

Naziv

ljekarne

Ukupno

realizirani promet          

01-07. 2025

Ukupno

realizirani promet             

01-07.2024

Indeks 2025/2024

1 CENTRALA 2.854.952,39 2.615.830,74 109,14

2 MARTIJANEC 234.026,34 234.817,95 99,66

3 SVETI ILIJA 136.143,11 156.380,97 87,06

4 ZAVRŠJE 17.415,78 24.696,66 70,52

5 BELETINEC 105.410,52 130.709,60 80,64

6 LJUBEŠĆICA 198.063,26 184.568,03 107,31

7 PODRUTE 103.114,43 107.266,49 96,13

8 BEDNJA 494.710,52 504.408,07 98,08

9 LUDBREG 1.349.717,04 1.187.264,86 113,68

10 VARAŽDIN, KOBLENZOVA 7 219.387,57 277.967,59 78,93

11 MALI BUKOVEC 251.548,48 254.342,63 98,90

12 KORZO 542.350,09 516.579,31 104,99

13 RADIĆEVA 1.314.095,05 1.167.084,53 112,60

14 MARUŠEVEC 858.277,59 741.774,55 115,71

15 TRNOVEC 866.752,88 690.529,81 125,52

16 IVANEC 2.074.328,74 494.616,74 -

17 VARAŽDINSKE TOPLICE 974.715,91 0,00 -

18 PETRIJANEC 639.460,37 0,00 -

19 VIDOVEC 61.456,55 0,00 -

13.295.926,62 9.288.838,53 143,14

